Zadeva C‑84/12

Rahmanian Koushkaki

proti

Bundesrepublik Deutschland

(Predlog za sprejetje predhodne odločbe, ki ga je vložilo Verwaltungsgericht Berlin)

„Območje svobode, varnosti in pravice — Uredba (ES) št. 810/2009 — Členi 21(1), 32(1) in 35(6) — Postopki in pogoji za izdajo enotnih vizumov — Obveznost izdaje vizuma — Ocena tveganja nezakonitega priseljevanja — Namen prosilca zapustiti ozemlje držav članic pred potekom zaprošenega vizuma — Upravičen dvom — Polje proste presoje pristojnih organov“

Povzetek – Sodba Sodišča (veliki senat) z dne 19. decembra 2013

Mejni nadzor, azil in priseljevanje – Vizumska politika – Vizumski zakonik Skupnosti – Uredba št. 810/2009 – Postopki in pogoji za izdajo enotnih vizumov – Obveznost izdaje vizuma – Izjeme – Razlogi za zavrnitev izdaje vizuma, izčrpno našteti v tej uredbi – Obseg – Polje proste presoje pristojnih organov (Uredba Evropskega parlamenta in Sveta št. 810/2009, členi 23(4), 32(1), in 35(6)) Mejni nadzor, azil in priseljevanje – Vizumska politika – Vizumski zakonik Skupnosti – Uredba št. 810/2009 – Postopki in pogoji za izdajo enotnih vizumov – Obveznost izdaje vizuma – Pogoji – Neobstoj upravičenega dvoma glede namena prosilca zapustiti ozemlje držav članic pred potekom zaprošenega vizuma – Preučitev v konkretnem primeru (Uredba Evropskega parlamenta in Sveta št. 810/2009, člen 32(1)) Mejni nadzor, azil in priseljevanje – Vizumska politika – Vizumski zakonik Skupnosti – Uredba št. 810/2009 – Pogoji za izdajo enotnih vizumov – Nacionalna določba, s katero ni določena obveznost nacionalnih organov ob takih pogojih izdati enotni vizum – Dopustnost – Zahteva – Razlaga take nacionalne določbe v skladu z navedeno uredbo (Uredba Evropskega parlamenta in Sveta št. 810/2009, členi 23(4), 32(1), in 35(6))

Člene 23(4), 32(1) in 35(6) Uredbe št. 810/2009 o vizumskem zakoniku Skupnosti je treba razlagati tako, da lahko pristojni organi države članice po obravnavanju vloge za izdajo enotnega vizuma izdajo takega vizuma prosilcu zavrnejo le, če je zoper njega mogoče uveljavljati katerega od razlogov za zavrnitev izdaje vizuma, naštetih v teh določbah. Ti organi imajo pri obravnavanju te vloge široko polje proste presoje glede pogojev uporabe teh določb in ocenjevanja upoštevnih dejstev, da bi ugotovili, ali se lahko zoper prosilca uveljavlja kateri od teh razlogov za zavrnitev. (Glej točki 55 in 63 ter točko 1 izreka.) Člen 32(1) Uredbe št. 810/2009 o vizumskem zakoniku Skupnosti v povezavi s členom 21(1) te uredbe je treba razlagati tako, da je obveznost pristojnih organov države članice izdati enotni vizum pogojena s tem, da glede na splošni položaj v državi prebivališča prosilca in glede na njegove lastnosti, ugotovljene na podlagi informacij, ki jih je predložil, ni upravičenega dvoma glede namena prosilca, da bo zapustil ozemlje držav članic pred potekom zaprošenega vizuma. (Glej točko 73 in točko 2 izreka.) Uredbo št. 810/2009 o vizumskem zakoniku Skupnosti je treba razlagati tako, da ne nasprotuje določbi nacionalne zakonodaje, ki določa, da če so pogoji za izdajo, določeni s tem zakonikom, izpolnjeni, pristojni organi prosilcu lahko izdajo enotni vizum, ne da bi bilo posebej določeno, da ta vizum morajo izdati, če je mogoče tako določbo razlagati skladno s členi 23(4), 32(1) in 35(6) navedene uredbe. Nacionalno sodišče mora v obsegu, v katerem je to mogoče, navedeno določbo nacionalnega prava razlagati tako, da lahko pristojni organi prosilcu izdajo enotnega vizuma zavrnejo le, če je zoper njega mogoče uveljavljati katerega od razlogov za zavrnitev izdaje vizuma iz teh členov. (Glej točki 77 in 78 ter točko 3 izreka.)

Zadeva C‑84/12

Rahmanian Koushkaki

proti

Bundesrepublik Deutschland

(Predlog za sprejetje predhodne odločbe, ki ga je vložilo Verwaltungsgericht Berlin)

„Območje svobode, varnosti in pravice — Uredba (ES) št. 810/2009 — Členi 21(1), 32(1) in 35(6) — Postopki in pogoji za izdajo enotnih vizumov — Obveznost izdaje vizuma — Ocena tveganja nezakonitega priseljevanja — Namen prosilca zapustiti ozemlje držav članic pred potekom zaprošenega vizuma — Upravičen dvom — Polje proste presoje pristojnih organov“

Povzetek – Sodba Sodišča (veliki senat) z dne 19. decembra 2013

Mejni nadzor, azil in priseljevanje — Vizumska politika — Vizumski zakonik Skupnosti — Uredba št. 810/2009 — Postopki in pogoji za izdajo enotnih vizumov — Obveznost izdaje vizuma — Izjeme — Razlogi za zavrnitev izdaje vizuma, izčrpno našteti v tej uredbi — Obseg — Polje proste presoje pristojnih organov (Uredba Evropskega parlamenta in Sveta št. 810/2009, členi 23(4), 32(1), in 35(6)) Mejni nadzor, azil in priseljevanje — Vizumska politika — Vizumski zakonik Skupnosti — Uredba št. 810/2009 — Postopki in pogoji za izdajo enotnih vizumov — Obveznost izdaje vizuma — Pogoji — Neobstoj upravičenega dvoma glede namena prosilca zapustiti ozemlje držav članic pred potekom zaprošenega vizuma — Preučitev v konkretnem primeru (Uredba Evropskega parlamenta in Sveta št. 810/2009, člen 32(1)) Mejni nadzor, azil in priseljevanje — Vizumska politika — Vizumski zakonik Skupnosti — Uredba št. 810/2009 — Pogoji za izdajo enotnih vizumov — Nacionalna določba, s katero ni določena obveznost nacionalnih organov ob takih pogojih izdati enotni vizum — Dopustnost — Zahteva — Razlaga take nacionalne določbe v skladu z navedeno uredbo (Uredba Evropskega parlamenta in Sveta št. 810/2009, členi 23(4), 32(1), in 35(6))